

**Javni poziv za dodjelu potpora razvoju**

**i unapređenju turističke ponude destinacije i uvjeta boravka turista za 2021.godinu**

Garešnica, ožujak 2021. godine

Odlukom Turističkog vijeća Turističke zajednice Sjeverna Moslavina, usvojenoj na sjednici održanoj 18.ožujka 2021. godine, a na temelju Programa rada s financijskim planom TZ SM za 2021. godinu, **TZ SM objavljuje 24.ožujka**

**JAVNI POZIV**

**za dodjelu potpora razvoju i unapređenju turističke ponude destinacije i uvjeta boravka turista za 2021. godinu**

# I. Predmet Javnog poziva

Predmet Javnog poziva je dodjela bespovratnih novčanih sredstava Turističke zajednice Sjeverna Moslavina (dalje u tekstu: TZSM) za programe/projekte koji doprinose razvoju i unapređenju turističke ponude destinacije i uvjeta boravka turista, a odvijaju se na području TZSM, odnosno područje grada Garešnice i područja općina Hercegovac i Velika Trnovitica.

# II. Namjena potpore

Sredstva potpore odobrit će se za sljedeće:

1. uređenje šetnica, tematskih i poučnih staza, vidikovaca, izletišta i sl., osim izgradnje komunalne infrastrukture

2. podizanje kvalitete informacija za posjetitelje (informativne ploče i sl.)

3. razvoj programa (jednodnevni i višednevni paket aranžmani) neposredno povezanih s turističkim proizvodom u destinaciji

# III. Neprihvatljivi troškovi

Sredstva potpore za programe/projekte pod točkom II. Namjena potpore se ne mogu dodijeliti i koristiti za:

* kupnju nekretnina (objekata i zemljišta) i prijevoznih sredstava za službene potrebe
* ulaganje u izgradnju, obnovu ili uređenje različitih objekata, zemljišta i drugih nekretnina koji nisu predmet ovog poziva
* troškove poslovanja (plaće i ostala primanja zaposlenih, troškove prijevoza i službenih putovanja, studijskih putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* samostalnu izradu studija, strategija, planova, elaborata, projektne i druge dokumentacije ukoliko nakon izrade istih ne slijedi realizacija aktivnosti koje su predmet izrađenih studija, strategija, planova, elaborata, projektne i druge dokumentacije u tekućoj godini,
* za zabavna, sportska i sl. događanja/manifestacije te nabavu opreme i rekvizita koji se koriste pri održavanje događanja/manifestacija,
* objekte komunalne infrastrukture,
* sve druge troškove koji nisu vezani za realizaciju kandidiranog programa/projekta
* programi koji se ne odvijaju na području TZSM i brošure/promidžbeni materijali koje nisu isključivo paket aranžmani ključnih proizvoda za TZSM
* promidžbu te izradu promotivnih i informativnih materijala (opći prospekti, zemljovidi, CD, DVD, filmovi, suveniri i dr., grafičko oblikovanje, izrada oglasa i drugih promotivnih alata, oglašavanje putem medija- online i offline),
* sve druge troškove koji nisu vezani za realizaciju kandidiranog programa/projekta te izradu/redizajn internetskih stranica.

# IV. Korisnici potpore

Za sredstva potpore mogu se kandidirati prijavitelji s područja koje obuhvaća Turistička zajednica Sjeverna Moslavina, odnosno područja Grada Garešnice, Općine Hercegovac i Općine Velika Trnovitica:

* Pravne i fizičke osobe registrirane za obavljanje ugostiteljske, turističke ili agencijske djelatnosti (DMK), Obiteljska poljoprivredna gospodarstva, ustanove i udruge

Jedan prijavitelj može kandidirati najviše jedan (1) program/projekat.

U slučaju da više sudionika realizira pojedini program/projekt, kandidaturu podnosi samo jedan prijavitelj koji će u ime ostalih biti nositelj realizacije.

Maksimalni iznos potpore po projektu/korisniku iznosi **5,000,00** **kn** s tim da će maksimalni iznos ovisit i o broju primljenih prijava i ostvarenom broju bodova prijave. Sredstva za potpore su bespovratna.

Ukupno planirana vrijednost Javnog poziva u 2021. godini iznosi **50.000,00** **kuna**.

Za potporu se ne mogu kandidirati:

# prijavitelji koji su dužnici plaćanja boravišne pristojbe i/ili turističke članarine te koji nisu platili sve dospjele porezne obveze i obveze za mirovinsko i zdravstveno osiguranje,

* svi oni koji imaju sjedište izvan područja koje obuhvaća TZ Sjeverna Moslavina
* mjesni odbori
* svi oni koji su nenamjenski trošili predhodno dodijeljena bespovratna sredstva

# V. Kriteriji/mjerila za ocjenjivanje i odabir programa/projekta za dodjelu potpora

**Kandidirani programi/projekti pod točkom II. - namjena potpore ocjenjuju se prema sljedećim kriterijima/mjerilima:**

|  |  |
| --- | --- |
| **Kriterij** | **Broj bodova** |
| **1. Usklađenost programa/projekta sa Strategijom razvoja turizma Republike Hrvatske** |  |
| a) Program/projekt pridonosi razvoju primarnog turističkog proizvoda regije | **15** |
| b) Program/projekt pridonosi razvoju sekundarnog turističkog proizvoda regije | **10** |
| c) Program/projekt pridonosi razvoju tercijarnog turističkog proizvoda regije | **5** |
| e) Program/projekt nije usklađen sa Strategijom razvoja turizma Republike Hrvatske | **0** |
| **2. Usklađenost programa/projekta s usvojenim strateškim dokumentima razvoja turizma za područje na kojem se program/projekt realizira** |  |
| a) Program/projekt je u cijelosti usklađen s usvojenim strateškim dokumentima razvoja turizma općine, grada ili županije na području na kojem se program realizira | **15** |
| b) Program/projekt je djelomično usklađen s usvojenim strateškim dokumentima razvoja turizma općine, grada ili županije na području na kojem se program realizira | **15** |
| c) Ne postoji strateški dokument razvoja turizma destinacije, ali program/projekt ima pozitivno mišljenje TZSM i općine, grada ili županije | **10** |
| e) Program/projekt nije usklađen s usvojenim strateškim dokumentima razvoja turizma destinacije | **0** |
| **3. Značaj programa/projekta za razvoj turističke ponude te razvoj i/ili promociju turističkog proizvoda područja na kojem se program/projekt realizira** |  |
| a) Program/projekt pridonosi obogaćivanju ili proširivanju ukupne ponude destinacije; razvoju posebnih oblika turizma u destinaciji; razvoju ponude namijenjene za pojedine tržišne segmente; kontinuirano pridonosi povećanju turističkog prometa (povećanju broja dolazaka, noćenja i posjetitelja) | **15** |
| b) Program/projekt jednokratno pridonosi povećanju turističkog i dr. prometa u određenom razdoblju godine | **10** |
| c) Program/projekt ne pridonosi povećanju turističkog prometa ili obogaćivanju ponude destinacije | **0** |
| **4. Trenutna faza realizacije programa/projekta** |  |
| a) Program/projekt je u završnoj fazi | **10** |
| b) Realizacija programa/projekta je u tijeku | **5** |
| c) Program/projekt još nije započeo | **5** |
| **5. Sudjelovanje drugih subjekata javnog i/ili privatnog sektora u financiranju programa/projekta** |  |
| a) Financijski sudjeluje više subjekata javnog i privatnog sektora (općina, grad ili županija i gospodarski i/ili drugi subjekti) | **15** |
| b) Financijski sudjeluju drugi subjekti javnog sektora (općina, grad ili županija, ustanove) | **10** |
| c) Program/projekt nema nikakvu podršku drugih subjekata javnog i privatnog sektora | **0** |
| **6. Inovativnost programa/projekta: primjena rješenja koja predstavljaju poboljšanje i/ili napredak u odnosu na dosadašnje stanje i/ili druga poznata rješenja (korištenje novog vizualnog identiteta, brendiranje destinacije/turističkog proizvoda, korištenje modernih IT tehnologija u prezentaciji i interpretaciji i slično)** |  |
| a) Koristi se novi vizualni identitet, brendira se destinacija/turistički proizvod, koriste se moderne IT tehnologije u prezentaciji i interpretaciji i slično | **15** |
| b) Ne koriste se nove tehnologije | **0** |
| **7. Sudjelovanje više turističkih zajednica u realizaciji programa/projekta** |  |
| a) Sudjeluje pet i više TZ gradova, općina ili mjesta | **10** |
| b) Sudjeluje tri do pet TZ gradova, općina ili mjesta | **10** |
| c) Sudjeluje samo TZSM | **5** |
| **8. Financiranje projekta iz EU fondova** (prilikom prijave programa/projekata koji se financiraju iz EU fondova, TZ SM sufinancira udio vlastitih sredstava, a ne ukupni iznos programa/projekta) |  |
| a) Program/projekt se financira iz EU fondova | **5** |
| b) Program/projekt se ne financira iz EU fondova | **0** |
| **UKUPAN MOGUĆI BROJ BODOVA** | **100** |

**VI. Postupak odobravanja potpore**

Obradu, evidentiranje, ocjenu valjanosti i vrednovanje/bodovanje zaprimljenih kandidatura sukladno kriterijima Javnog poziva te izradu rang liste projekata provodi Ured Turističke zajednice Sjeverna Moslavina i vodi zapisnik. **Turističko vijeće Turističke zajednice Sjeverna Moslavina donosi odluku o dodjeli potpora.**

Popis projekata s iznosom dodijeljenih sredstava potpore po korisnicima bit će objavljen na internetskim stranicama TZSM(www.tzsm.hr) najkasnije u roku od 10 dana od dana donošenja Odluke o dodjeli potpora.

**VI. Potpisivanje ugovora i nadzor**

* Turistička zajednica Sjeverna Moslavina će s korisnicima potpore sklopiti ugovor o potpori kojim će se urediti način korištenja potpore, način praćenja realizacije projekata, isplata potpore, nadzor namjenskog korištenja potpore i druga pitanja vezana za realizaciju projekata i dodjelu potpore.
* Turistička zajednica Sjeverna Moslavina ima pravo provjere podataka iz dostavljene dokumentacije te praćenja realizacije programa/projekta i kontrole namjenskog trošenja sredstava.
* Ukoliko Turistička zajednica Sjeverna Moslavina utvrdi nepravilnosti u korištenju potpore, naložit će korisniku potpore povrat potpore u dijelu u kojemu je utvrđena nepravilnost.

**VII. Način isplate potpore, vremensko razdoblje za provedbu i izvješće o realizaciji programa/projekta**

* Dodijeljena sredstava potpore TZ SM isplaćuje po potpisanom ugovoru na žiro račun korisnika potpore
* Prijavljeni program/projekt može trajati najviše tri (3) mjeseca, u razdoblju od 1.5.2021., a s rokom izvršenja najkasnije do 31.10.2021.
* Izvješće o realizaciji programa/projekta (opis realiziranih aktivnosti) i utrošenim sredstvima potpore po vrstama troškova (specifikacija troškova), kopije računa izvođača/dobavljača, dokaz o uplatama po računima izvođača/dobavljača, foto i/ili druga dokumentacija kojom se dokazuje realizacija programa/projekta, korisnik potpore dužan je dostaviti TZSM najkasnije 30 dana od realizacije programa/projekta

*Turistička zajednica Sjeverna Moslavina ima pravo terenske kontrole, provjere podataka iz dostavljene dokumentacije te pravo traženja nadopune dokazne dokumentacije o realizaciji*

*programa/projekta i izvršenim plaćanjima.*

**VIII. Način kandidiranja programa/projekata**

**Kandidatura korisnika za dodjelu potpore podnosi se** u tiskanom obliku - ispunjeni *Obrazac 1-2021* potrebno je isprintati, potpisati i staviti pečat te poslati poštom preporučeno zajedno s cjelokupnom dokumentacijom na adresu:

**Turistička zajednica Sjeverna Moslavina**

**Trg hrvatskih branitelja 10**

**43 280 Garešnica**

s naznakom:

**„JAVNI POZIV za dodjelu potpora razvoju i unapređenju turističke ponude destinacije i uvjeta boravka turista za 2021. godinu“**

**Rok za podnošenje kandidatura je 14. travnja 2021. godine** (u obzir dolaze i kandidature s datumom otpreme pošte od 2021. godine)

**Korisnik za sve kandidirane programe/projekte treba obavezno dostaviti sljedeću dokumentaciju:**

1. pupunjen, potpisan i ovjeren Obrazac 1-2021
2. dokaz o pravnom statusu: preslika izvoda iz trgovačkog, obrtnog, ili drugog odgovarajućeg registra ili potvrdu o upisu u Upisnik poljoprivrednih gospodarstava
3. ovjerenu potvrdu nadležne Porezne uprave o nepostojanju duga prema državi (ne stariju od 30 dana od dana slanja prijave)
4. ovjerenu potvrdu nadležne TZ Sjeverna Moslavina o nepostojanju duga vezano za plaćanja boravišne pristojbe i/ili turističke članarine
5. izjavu o nepostojanju dvostrukog financiranja
6. foto-dokumentaciju kojom je evidentirano i vidljivo stanje prije realizacije programa/projekta,

*Turistička zajednica Sjeverna Moslavina zadržava pravo traženja dodatnih pojašnjenja/dokumentacije od Korisnika koja podnosi kandidaturu.*

**IX.** **Zahtjevi koji se neće razmatrati**

**U obzir se neće uzimati kandidature:**

* za programe/projekte koji nisu sukladni namjenama Javnog poziva,
* za programe/projekte koji uključuju strukovno/stručno obrazovanje i osposobljavanje bez zasnivanja radnog odnosa te za kvalifikacije i polaganje stručnih ispita,
* za programe/projekte koji uključuju izgradnju komunalne infrastrukture te komunalno i hortikulturno uređenje destinacije,
* za programe/projekte za koje nije dostavljena cjelokupna i vjerodostojna dokumentacija propisana ovim Javnim pozivom,
* za programe/projekte čiji podnositelji nisu izvršili ranije ugovorne obveze ili su nenamjenski trošili sredstva,
* za programe/projekte koje u ured TZSM ne pristignu u zadanom roku.

**Dodatne informacije: isključivo pisanim putem na** [**info@tzsm.hr**](mailto:info@tzsm.hr) **najkasnije tri dana prije roka za dostavu kandidatura.**

Garešnica, 23.ožujak 2021.

Direktorica TZSM

Daniela Belak